paragraph_text: Postojani je izvor vode. U sjećanjima najstarijih je da su prolaznici rado navraćali i okrepljivali. Bunar nikad nije presušivao, ni po najvećim ljetnim vrućinama niti po najvećim sušama. Voda je iz bunara ljeti hladna. U hladna zimska vremena iz bunara se pari zbog razlike u temperaturi vode u bunaru i vanjske temperature, što znači da vodotok koji ga napaja nije blizu površine niti pod utjecajem atmosferske temperature. Nikad nije presušio iako su u blizini iskopana još dva bunara.